梁家傑

梁家傑，花名「傑哥」，係香港資深大律師，2001年至2003年做香港大律師公會會長，香港立法會前九龍東選區議員，公民黨末代主席。

佢係香港公民黨同公民黨前身《基本法》四十五條關注組嘅成員，亦係香港泛民主派成員。2007年2月，佢獲132名香港特首選舉嘅選委會提名，成為香港行政長官選舉嘅候選人。參選之後，啲人先至發現佢成日放一條袋巾喺衫袋，畀個花名「袋巾梁」佢。

政治生涯 
梁家傑喺2006年11月出嚟講話參加2007年香港行政長官選舉，話會挑戰「小圈子」選舉同埋曾蔭權，令佢唔會自動當選，重要求對方公開政綱，得到香港泛民主派支持。

2007年2月14號，得到132名選委嘅支持，攞到參選特首資格，係歷來第一個未喺北京中央支持下參選嘅人。到咗2007年3月25號嘅選舉，梁家傑得 123 票；曾蔭權得649票；輸咗。重話會喺2012年「捲土重來」。

2010年1月，梁家傑同埋其他四個議員，包括陳淑莊、黃毓民、陳偉業、梁國雄，唔撈立法會議員。不過，佢哋之後參加補選，話借補選畀市民搞「變相公投」，為日後香港政制改革表態。結果，佢喺補選攞到八萬幾票，成功重返立法會。

喺2016年，佢決定交棒畀黨友譚文豪，喺嗰年嘅立法會換屆選舉，排喺譚文豪名單嘅第二位，最後交棒成功。

專業資格 
 香港大學法律學士
 香港大律師
 英國劍橋大學法律碩士
 香港資深大律師

現任公職 
 香港特別行政區立法會議員
 市區重建局非執行董事
 雙語法律制度委員會委員
 投訴警方獨立監察委員會副主席
 應用研究局董事
 社會福利署暴力及執法傷亡賠償組組員
 香港大學法律學院法律專業教育系名譽講師
 水污染管制上訴委員會主席
 香港貿易發展局專業服務諮詢委員會委員

歷任公職 
 香港大律師公會主席
 香港大律師公會內地執業及關係委員會主席
 香港特別行政區中央政策組非全職顧問
 檢討香港法律教育及培訓督導委員會委員
 香港特別行政區中央政策組社會凝聚力小組組員
 教育統籌局-師訓與師資諮詢委員會初職教師見習評審專責小組主席
 投訴警方獨立監察委員會會員

屋企 
梁家傑結咗婚，老婆陳淑儀，有兩仔一女。

出位言論
2019年7月18號，佢曾經出席香港大學校長論壇，喺陸佑堂入面發表咗一句「暴力有時或者可以解決問題。」，惹嚟各界爭議。

攷

梁家傑 | 公民黨 - 公道自在民心 Civic Party - The Civic Way, The Fairer Way
 Leong, Alan K.K., S.C. | Hong Kong Bar Association，香港大律師公會
 ALAN LEONG SC | 梁家傑 資深大律師 | ALSC CHAMBERS，梁家傑資深大律師辦事處 

香港公民黨主席
零八憲章簽署人
九龍華仁書院舊生
香港大學舊生
香港大律師
前香港公民黨員
類:前香港立法會議員
家傑